Karansén 6
An ɲé mun sɔrɔnna kristakɔkalu la diɲɔnya rɔ ?
An ɲé kô bɛɛ kɛla kôsa an ɲé wa anna ɲɔnbɛnlu rɔ. Sandjii, télé, ni wô tɛ tama baa tɛ an sɛɛla wô ma. Ni ɲɔnbɛn wati ka a tɛrɛ kô an sɛɛni ni wô tɛ kɔnɔrɔfili yé an na, wô tɛ sé an bɔla an kafuɲɔhɔlu dafɛ. Munna Yahuwa la Sérélu yé fɛrɛ bɛɛ kɛla kôsa élu ni dɛnkɛnɛya mɔɔlu yé to ɲɔn yéla ?
Wô yé an makô ɲala. Kéla Pole ka a fɔ kafuɲɔhɔyalu ɲɛ kô : “ An ɲé an hankili to an ɲɔn dɔ. ” (Hébrelu 10:24). Wô rɔ, Pole tun yé afɛ ka a fɔ an ɲɛ kô an kakan ka hami an ɲɔn la kôlu la kôsɛbɛ. An ba kɛ an madônna anna kafuɲɔhɔya mɔɔlu la, an di a lɔn kô dôlu bara tɛmi anna kɔnɔrɔfili suu dôlu rɔ, élula tɔmaséré di an madɛmɛn an ta ɲagbalu rɔ.
Wô di tériya bɛrɛ ladôn an ni dôlu tɛ. An ni mɔɔ mɛnlu yé an ladɛnna anna ɲɔnbɛnlu rɔ, wôlu tɛ an lɔnbalu gbansan di, kɔni élu yé an diɲɔn bɛrɛbɛrɛlu lé di. An ɲé ɲɔnbɛnna fanan tolôn kan ma. An ɲé mun sɔrɔnna wô bɛɛ rɔ ? An kélén kélénna bɛɛ yé dôlu la kôkɛɲan ɲumanlu lakɔrɔsila a ɲuman la, wô yé anna diyaɲɛ lawarala. Wô rɔ, kɔnɔrɔfili ba kɛ an kafuɲɔhɔ dô la, an gbɛrɛni a madɛmɛn kô ma kamasɔrɔn tériya bɛrɛ yé an tɛ (Talilu 17:17, TMN). An bara to an ladɛnna an ni an kafuɲɔhɔlu, an di a yira kô an ɲé “ hamila ɲɔn na ”. — Kôrɛnte kalu I 12:25, 26.
I diɲɔnlu ɲini Alla diyana kô kɛlalu tɛma. I di diɲɔn suu wôlu sɔrɔn Yahuwa la Sérélu tɛma. Fénfén kana i bɔ an dafɛ.
An ɲé mun sɔrɔnna anna ɲɔnbɛnlu rɔ ?
I yé afɛ ka anna kafuɲɔhɔya mɔɔlu lɔn wati djuma ?
min_Latn dyu_Latn bam_Latn bam_Latn bam_Latn bam_Latn dyu_Latn bam_Latn